rejauldu/bengali-wikipedia huggingface dataset:
thumb|300px|আজ্জাম, যার দৈর্ঘ্য  ২০২০ খ্রিস্টাব্দের হিসাব অনুযায়ী বিশ্বের দীর্ঘতম মহাপ্রমোদতরী ছিল। thumb|এ, যার দৈর্ঘ্য , ২০১৮ সালের হিসাব অনুযায়ী বিশ্বের বৃহত্তম "স্বতঃসহায়িত" মোটরচালিত প্রমোদতরী ছিল।  একটি মহাপ্রমোদতরী ( বা Megayacht) এক ধরনের অতিবৃহৎ বিলাসবহুল নৌপ্রমোদযান। এই ধরনের প্রমোদতরীর কোনও আনুষ্ঠানিক বা সর্বজনস্বীকৃত সংজ্ঞা নেই, তবে নাবিকদল পরিচালিত ও মোটরচালিত বা পালচালিত ৪০ মিটার থেকে ১৮০ মিটার দৈর্ঘ্যের প্রমোদতরীগুলিকে প্রায়শই মহাপ্রমোদতরী নামে ডাকা হয়ে থাকে। কখনও কখনও ২৪ মিটার দৈর্ঘ্যের প্রমোদতরীকেও মহাপ্রমোদতরী ডাকা হতে পারে।  মহাপ্রমোদতরীগুলিকে প্রায়শই চুক্তিতে সাময়িকভাবে ভাড়া করা যায় এবং এর কর্মচারীবৃন্দ অতিথিদেরকে উচ্চমানের আরাম প্রদানে সচেষ্ট থাকে। আরামদায়কতা, গতিবেগ কিংবা অভিযানে যাওয়ার সক্ষমতা, ইত্যাদির উপর নির্ভর করে মহাপ্রমোদতরীগুলির নকশা ভিন্ন হতে পারে। মৌসুম অনুযায়ী মহাপ্রমোদতরীগুলিকে হয় ভূমধ্যসাগরে কিংবা ক্যারিবীয় সাগরে সবচেয়ে বেশি দেখতে পাওয়া যায়। এগুলির অনেকগুলির ভাড়াই সপ্তাহে ১ লক্ষ ইউরো (বাংলাদেশী টাকায় প্রায় ১ কোটি টাকা, ২০২১ সালের হিসাবে) ছাড়িয়ে যেতে পারে। অপেক্ষাকৃত বৃহৎ প্রমোদতরীগুলিতে একের বেশি সাঁতারের চৌবাচ্চা থাকতে পারে এমনকি হেলিকপ্টারও থাকতে পারে।  তথ্যসূত্র  বিষয়শ্রেণী:নৌকার ধরন বিষয়শ্রেণী:প্রমোদতরী বিষয়শ্রেণী:বিলাসিতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। উল্লেখযোগ্যতা প্রশ্নে প্রস্তাব করা হলেও কেন উল্লেখযোগ্য নন তার স্বপক্ষে কোন ব্যাখ্যা নেই। তবে আলোচনায় এটা এসেছে যে ব্যক্তির কিছুটা হলেও উল্লেখযোগ্যতা আছে। আফতাব (আলাপ) ০২:১৭, ৭ মার্চ ২০১৮ (ইউটিসি) মুহাম্মাদ আব্দুল মালেক   – (অপসারণের প্রস্তাবনা দেখুনলগ দেখুন) () বিশ্বকোষীয় উল্লেখযোগ্যতা সুস্পষ্ট নয়। Ashiq Shawon (আলাপ) ১৯:১০, ২ জানুয়ারি ২০১৮ (ইউটিসি) দয়া করে নতুন মন্তব্য এই বিজ্ঞপ্তির নিচে যোগ করুন। ধন্যবাদ, মেরাজ (আলাপ) ০২:৫৪, ১৫ জানুয়ারি ২০১৮ (ইউটিসি)  বাংলাদেশের ইসলামি স্কলার বলতে আব্দুল মালেকের একটা ভালো প্রভাব আছে, বিশেষ করে, কওমী ঘরানার ভেতরে। কওমীদের মধ্যে বিজ্ঞ আর প্রভাবশালীরাই তাদের শিক্ষাবোর্ডের সদস্য হয়ে থাকে। তবে এর দ্বারা আব্দুল মালেকের উল্লেখযোগ্যতা প্রমাণ করা যাবে না। ধর্মীয় ব্যক্তিদের উল্লেখযোগ্যতার আলাদা নীতি তৈরী করা উচিত। ইংরেজীতে Wikipedia:Notability (religious figures) নীতি তৈরীর চেষ্টা করা হয়েছিলো। তবে গৃহীত হয় নি। একই সমস্যা হিন্দু পুরোহিত বা বৌদ্ধ ধর্মীয় নেতাদের ক্ষেত্রেও আছে। — সাফি ১৯:৪৭, ১৮ জানুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
জিং ডিজিটাল হলো ডাইরেক্ট টু হোম (ডিটিএইচ) টেলিভিশন পরিচালক। সাশ্রয়ী মূল্যে আঞ্চলিক ভাষার চ্যানেল প্যাকগুলি সরবরাহ করতে ২০১৫ খ্রিস্টাব্দের জানুয়ারিতে ডিশ টিভি ইন্ডিয়া এই সহায়ক সংস্থাটিকে চালু করে। পরিষেবাটি বর্তমানে কেরালা, পশ্চিমবঙ্গ এবং ওড়িশা রাজ্যে পরিচালিত হয়।     আরো দেখুন   ভারতে ডিটুুএইচ টেলিভিশন   ভারতের সংস্থার তালিকা    তথ্যসূত্র   বিষয়শ্রেণী:এসেল গ্রুপ বিষয়শ্রেণী:জি এন্টারটেইনমেন্ট এন্টারপ্রাইজ
রামাস্বামী শ্রেয়াস গোপাল (; জন্ম ৪ সেপ্টেম্বর ১৯৯৩) একজন ভারতীয় ক্রিকেটার, যিনি কর্ণাটকের হয়ে ঘরোয়া ক্রিকেট খেলেন। সে একজন অল-রাউন্ডার, ডান-হাতি ব্যাটসম্যান ও ডানহাতি লেগব্রেক স্পিন বোলার। ২০১১ সালে ভারত জাতীয় অনূর্ধ্ব-১৯ ক্রিকেট দলের হয়ে সে তিনটি একদিনের আন্তর্জাতিক (ওডিআই) খেলেছে।  সে অনূর্ধ্ব-১৩, অনূর্ধ্ব-১৫, অনূর্ধ্ব-১৬ এবং অনূর্ধ্ব-১৯ সহ বয়সভিত্তিক কর্ণাটক ক্রিকেট দলের অধিনায়কের দায়িত্ব পালন করেছে।   ঘরোয়া ক্যারিয়ার    প্রথম শ্রেণি   গোপাল প্রথম শ্রেণির ক্রিকেটে অভিষেক করে ২০১৩ সালে এবং ২০১৪ সালের ১২ ফেব্রুয়ারি, রেস্ট অব ইন্ডিয়া ক্রিকেট দলের বিপরীতে ইরানি কাপের ইতিহাসে প্রথম হ্যাট্রিক তুলেন নেয়, ফলে কর্ণাটক ইরানি কাপ প্রতিযোগিতায় জয়লাভ করে।  ২০১৯ এর আগস্টে, তাকে ২০১৯-২০ ডিউলীপ ট্রফির জন্য ইন্ডিয়া ব্লু টীমের স্কোয়াডে অন্তর্ভুক্ত করা হয়েছিল।   লিস্ট এ ক্রিকেট  ২০১৮-এর অক্টোবরে, ২০১৮-১৯ দেওধর ট্রফির জন্য ভারত এ দলের জন্য মনোনীত হন।   ইন্ডিয়ান প্রিমিয়ার লিগ  ২০১৪ আইপিএলের খেলোয়াড় নিলামে মুম্বাই ইন্ডিয়ান্স-এর সাথে চুক্তিবদ্ধ হয় গোপাল, এবং সেখানে তিনি চারটি মৌসুম খেলেন।  ২০১৮ সালের জানুয়ারিতে, ২০১৮ আইপিএল নিলামে রাজস্থান রয়্যালস তাকে খরিদ করে নেয়।  ২০১৯ সালের ৩০ এপ্রিল, ২০১৯ ইন্ডিয়ান প্রিমিয়ার লিগ প্রতিযোগিতায় রয়্যাল চ্যালেঞ্জার্স ব্যাঙ্গালোর এর বিপরীতে খেলায় তিনি একটি হ্যাট্রিক লাভ করেন, যার মধ্যে ছিল বিরাট কোহলি, এবি ডি ভিলিয়ার্স ও মার্কাস স্টইনিস এর উইকেট।  ২০১৯ এর আইপিএল মৌসুমে অসাধারণ নৈপুন্যের জন্য তাকে ক্রিকইনফো আইপিএল একাদশে মনোনীত করা হয়।  তথ্যসূত্র  বহিঃসংযোগ    শ্রেয়াস গোপালের  প্রোফাইল।  বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:কর্ণাটকের ক্রিকেটার বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:Mumbai Indians cricketers বিষয়শ্রেণী:India Green cricketers বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার
আন্তর্জাতিক সমুদ্র চলাচল সংস্থা (, সংক্ষেপে IMO) বা আইএমও জাতিসংঘের একটি বিশেষায়িত সংস্থা, যা সমুদ্র চলাচল সংক্রান্ত সকল বিষয় তদারকি করে। আইএমওর সদরদপ্তর যুক্তরাজ্যের লন্ডন শহরে অবস্থিত। সংস্থাটির বর্তমান সদস্য সংখ্যা ১৭৬ এবং সহযোগী সদস্য ৩টি। বর্তমান মহাসচিব দক্ষিণ কোরিয়ার কিতাক লিম।   ইতিহাস  আইএমও প্রতিষ্ঠার লক্ষ্যে ১৯৪৮ সালের ৬ মার্চ জেনেভায় একটি কনভেনশন গৃহিত হয় যা ১৭ মার্চ ১৯৫৮ কার্যকর হয়। সংস্থাটি ইন্টারন্যাশনাল মেরিটাইম কনসাল্টেটিভ অর্গানাইজেশন (আইএমসিও) হিসেবে ১৯৪৮ সালে প্রতিষ্ঠিত হয়। ১৯৫৯ সালের ১৩ জানুয়ারি এটি জাতিসংঘের বিশেষায়িত সংস্থার মর্যাদা লাভ করে। পরবর্তীতে ১৯৮২ সালে ইন্টারন্যাশনাল মেরিটাইম অর্গানাইজেশন নামকরণ করা হয়। বাংলাদেশ ১৯৭৬ সালে আইএমওর সদস্যপদ লাভ করে।   সদরদপ্তর  আইএমওর প্রধান কার্যালয় লন্ডনের টেমস নদীর তীরে একটি বড় আলবার্ট এম্ব্যাংকমেন্টে অবস্থিত। সংস্থাটি ১৯৮২ সালের শেষে নতুন প্রধান কার্যালয়ে চলে গিয়েছিল এবং এটি ১৭ মে ১৯৮৩ সালে রানী এলিজাবেথ (II) উদ্বোধন করেছিলেন। ভবনটির স্থপতিরা ছিলেন ডগলাস ম্যারিয়ট, ওরবি ও রবিনসন। ভবনের সামনে একটি জাহাজের অগ্রভাগের একটি সাত মিটার উচ্চ, দশ টনের ব্রোন্জ দ্বারা তৈরি ভাস্কর্য রয়েছে। আইএমওর পূর্বের প্রধান কার্যালয় ছিল ১০১ পিক্যাডিলি (বর্তমানে জাপানের দূতাবাস), তার আগে ২২ বার্নার্স স্ট্রিটে এবং মৌলিকভাবে চ্যান্সেরি লেনে ছিল।  সদস্যপদ  থাম্ব|ডান|470px|আন্তর্জাতিক সমুদ্র চলাচল সংস্থার সদস্যের ম্যাপ   আইএমও এর সদস্য হওয়ার জন্য প্রতিটি রাষ্ট্র একটি বহুপাক্ষিক চুক্তি অনুমোদন করে যা আন্তর্জাতিক সমুদ্র চলাচল সংস্থা কনভেনশন নামে পরিচিত। ২০২৩ সালের হিসাবে, আইএমও এর ১৭৫টি সদস্য রাষ্ট্র রয়েছে, যার মধ্যে ১৭৪টি জাতিসংঘের সদস্য রাষ্ট্র এবং এর বাহিরে কুক দ্বীপপুঞ্জ অন্তর্ভুক্ত রয়েছে। কানাডা প্রথম দেশ হিসেবে ১৯৪৮ সালে কনভেনশনটি অনুমোদন করে। সর্বশেষ যোগদানকারী তিনটি সদস্য হলো আর্মেনিয়া (জানুয়ারি ২০১৮), নাউরু (মে ২০১৭) এবং বতসোয়ানা (অক্টোবর ২০২১)।   আরও দেখুন   সমুদ্র আইনবিষয়ক আন্তর্জাতিক বিচারালয়   তথ্যসূত্র    বহিঃসংযোগ     বিষয়শ্রেণী:জাতিসংঘের অর্থনৈতিক ও সামাজিক পরিষদ বিষয়শ্রেণী:জাতিসংঘের বিশেষায়িত সংস্থা
উত্তর-পশ্চিম ভারত ভারতের উত্তর-পশ্চিমে অবস্থিত রাজ্য ও কেন্দ্রশাসিত অঞ্চল নিয়ে গঠিত একটি অঞ্চল। সাধারণত উত্তরাখণ্ড, পাঞ্জাব, রাজস্থান, হরিয়ানা, হিমাচল প্রদেশ ও উত্তরপ্রদেশ রাজ্য এবং জম্মু ও কাশ্মীর, লাদাখ, চণ্ডীগড় ও দিল্লি কেন্দ্রশাসিত অঞ্চল উত্তর-পশ্চিম অঞ্চলের অন্তর্গত। গুজরাতকেও কখনো কখনো এর অন্তর্গত করা হয়।A Brief History of India Emiliano Unzer "In cultural and religious terms, India was home to Hinduism, Buddhism, Jainism, Sikhism among others, and sheltered the Zoroastrians from the Persian lands to the west, as well as the place where Islam flourished since the 7th century through Gujarat and Sindh in northwest India." উত্তর-পশ্চিম ভারতের উত্তরের দিকে রয়েছে পশ্চিম হিমালয় এবং সমভূমি অঞ্চলে রয়েছে সিন্ধু-গাঙ্গেয় সমভূমির মধ্যবর্তী অংশ ও থর মরুভূমি।  ভারত বিভাজনের আগে উত্তর-পশ্চিম অঞ্চলের মধ্যে সমগ্র পাঞ্জাব অঞ্চল, সিন্ধু প্রদেশ ও উত্তর-পশ্চিম সীমান্ত প্রদেশ অন্তর্গত ছিল।  প্রাচীনকাল থেকেই এই অঞ্চল বৈদেশিক আক্রমণের শিকার হয়েছে। প্রাচীনকালে এটি ইন্দো-গ্রিক রাজ্য ও পরবর্তীকালে কুষাণ সাম্রাজ্যের অন্তর্গত ছিল। দ্বাদশ শতাব্দীতে ঘুরি রাজবংশ এই অঞ্চলে আক্রমণ করে উত্তর-পশ্চিম ভারত জয় করেছিল।   তথ্যসূত্র    বহিঃসংযোগ   বিষয়শ্রেণী:ভারতের অঞ্চল
ভিয়েতনামের অনেক শিশুকে স্কুলের পরিবর্তে নিজের পরিবারকে সাহায্য করার জন্য কাজে যোগ দিতে হয়।Hong Nguyen (2009), Growing pain of child labor in Vietnam. Retrieved from   লেবার পত্রিকার মতে ভিয়েতনামের ৬-৭ বছর বয়সী শিশুদের ৩০% কর্মক্ষেত্রে যোগ দেয়। ইউনিসেফের হিসাবে প্রায় ১০ লক্ষ ৫-১৭ বছর বয়সী ভিয়েতনামিজ শিশুশ্রমিক হিসেবে কাজ করে।https://www.unicef.org/vietnam/press-releases/world-day-against-child-labour-2020-viet-nam-joins-global-campaign-confront অধিকাংশ শিশুই বাড়িতে থেকে পারিবারিক ব্যাবসায় সহায়তা করে। কিন্তু ২০০৮ সালে প্রকাশিত শ্রম মন্ত্রণালয়ের-অবৈধ ও সামাজিক বিষয়ক সংস্থার একটি প্রতিবেদনে দেখানো হয়েছে- ২৬,০২৭ জন শিশুকে বিপদজনক পরিবেশে (যেমনঃ স্বর্ণ খনি, কাঠের কাজ ও পণ্যপরিবহন) কঠোর পরিশ্রম করতে হয়। প্রকৃত সংখ্যা এর থেকে অনেক বেশি হতে পারে, কারণ এতে গৃহপরিচারক, রেস্তরা কর্মি আর শিশু ভিক্ষুক, জুতা পালিশ করা, সংবাদপত্র ও লটারি বিক্রয় করার মত কাজ গুলোকে অন্তর্ভুক্ত করা হয়নি। রিপোর্টে আরো বলা হয় হো চি মিন সিটির ১৭৩টি কারখানার মধ্যে ৬২টি শিশু কর্মচারী নিয়োগ দেয়, যাদের ৫০ শতাংশের বয়স ১৫ বছরের নিচে। দীর্ঘ কর্মঘন্টা, যথাসামান্য পারিশ্রমিক, ভঙ্গুর অবকাঠামো এবং এমনকী মানসিক ও শারীরিক নির্যাতন এই কর্মক্ষেত্রগুলোর সাধারণ পরিবেশের অংশ। শিশু পাচারকারীরা গ্রামীণ জনপদ থেকে শিশুদের অপহরণ করে সস্তা শ্রমিক হিসেবে বিক্রি করে।https://www.bbc.com/news/world-asia-23631923  ২০১৪ সালের ডিসেম্বরে, মার্কিন শ্রম বিভাগের শিশুশ্রম দ্বারা উৎপাদিত পণ্যের তালিকায় ভিয়েতনামের ইট এবং গার্মেন্টস পণ্য অন্তর্ভুক্ত ছিলো।  যদিও ভিয়েতনামের আইনে ১৫ এর কম বছরের শিশুদের কর্মক্ষেত্রে নিয়গ অবৈধ, কিন্তু তাদের ব্যাবস্থাপনায় থাকা ফাঁক-ফোকরের কারণে শিশুদের পর্যাপ্ত নিরাপত্তা বিধান সম্ভব হয়না।Save the Children, Child labor in Vietnam. Retrieved from   আইনগুলোর কঠোর ভাবে প্রয়োগ করা হয়না, যার ফলে নিয়োগকারীদের ওপর আইনের কোন প্রভাব পড়েনা। অনেক সময় শিশু পাচারকারীদের নামমাত্র শাস্তি দিয়ে ছেড়ে দেওয়া হয়। অধিকিন্তু, শিশুশ্রম ভিয়েতনামে একটি বিতর্কিত বিষয়, কারণ অনেক ভিয়েতনামিজ মনে করেন শুশুদের পরিবারের কর্মভার এবং পারিবারিক দায়ীত্ব নেওয়া উচিৎ। এগুলো ভিয়েতনামের শিশুশ্রমের অন্যতম কারণ। যাইহোক শিশুশ্রমের প্রতি ভিয়েতনামের দৃষ্টিভঙ্গি পরিবর্তীত হচ্ছে। ভিয়েতনামিজ সরকার সমস্যা সমাধানে আরো তৎপর হয়েছেন। উদাহরণস্বরুপ ভিয়েতনাম শিশুশ্রম বিষয়ে সচেতনতা বৃদ্ধিতে আন্তর্জাতিক শ্রম সংস্থার সাথে কাজ করছে, এর মাধ্যমে শিশুদের স্কুলে ফিরিয়ে আনা হচ্ছে এবং উদ্ধারকৃত শিশুদের সাহায্য করা হচ্ছে।  তথ্যসূত্র  বিষয়শ্রেণী:ভিয়েতনামে শিশুশ্রম বিষয়শ্রেণী:দেশ অনুযায়ী শিশুশ্রম
দ্য হিডেন ফেস আন্দ্রেস বাইজ পরিচালিত ২০২১ সালের কলম্বিয়ান থ্রিলার চলচ্চিত্র। এতে অভিনয় করেছেন কুইম গুটিরেজ, ক্লারা লাগো এবং মার্টিনা গার্সিয়া। চলচ্চিত্রটি বলিউডে মার্ডার ৩ (২০১৩), তুরস্কে ওটেকি তারাফ (২০১৭) শিরোনামে এবং মেক্সিকোতে পারদিদা (২০১৯) শিরোনামে পুনরায় নির্মিত হয়।   কাহিনী  অল্প বয়স্ক অর্কেস্ট্রা কন্ডাক্টর অ্যাড্রিয়েন (কুইম গুতেরেজ) তার বান্ধবী বেলেন (ক্যালারা লেগো) তাকে ছেড়ে যাওয়ার কথা জানিয়ে একটি রেকর্ড করা ভিডিও দেখছেন। অ্যাড্রিয়েন অশান্ত হয়ে ওঠে। একটি বারে তার দুঃখগুলি সরিয়ে দেওয়ার সময়, তিনি ফ্যাবিয়ানা (মার্টিনা গার্সিয়া) এর সাথে দেখা করেন এবং তাদের মধ্যে একটি সম্পর্ক গড়ে ওঠে। অ্যাড্রায়ান বেলনের সাথে ভাগ করে নিচ্ছে যে ঘরে ফ্যাবিয়ানা চলে গেছে। বাথরুমে অদ্ভুত জিনিসগুলি শুরু হতে থাকে, ফ্যাবিয়ানা ডুব এবং বাথটাব থেকে আগত অদ্ভুত শব্দের পর্যবেক্ষণ করে এবং হঠাৎ গরম ঝরনা দ্বারা আচ্ছন্ন হয়ে যায়।  অ্যাড্রায়ান বেলান নিখোঁজ হওয়ার জন্য সন্দেহভাজন হয়ে ওঠে, তবে তদন্তকারীরা বেলনের নিখোঁজ হওয়ার সাথে অ্যাড্রিয়ানের জড়িত থাকার কোনও প্রমাণ খুঁজে পাচ্ছেন না। পুলিশ তদন্তকারীদের একজন, স্পষ্টতই ফ্যাবিয়ানার প্রাক্তন প্রেমিক, অ্যাড্রিয়ানকে হুঁশিয়ারি দিয়েছিলেন যে ফ্যাবিয়ানার কিছু হলে তিনি আদ্রিয়ানকে মেরে ফেলবেন।  এটি প্রকাশিত হয়েছে যে বাড়িটি জার্মানির এক মহিলা এমার মালিকানাধীন, তিনি বেলানকে তার স্বামীকে লুকানোর জন্য তৈরি একটি গোপন ঘর দেখালেন যে, তিনি একজন প্রাক্তন নাৎসি এসএস অফিসার হওয়ার কারণে তাকে খুঁজতে এসেছিলেন। ঘরটি স্ব-অন্তর্ভুক্ত এবং শব্দ থেকে সিল করা আছে। এমার পরামর্শে, বেলন, তাঁর একজন বেহালাবিদ, ভেরেনিকার সাথে অ্যাড্রিয়ানের উচ্ছল সম্পর্কের বিষয়ে jeর্ষা করে, তাকে ছেড়ে চলে যাবার ভান করার সিদ্ধান্ত নেন। তিনি ভিডিওটি রেকর্ড করে বলেছেন যে তিনি গোপন কক্ষে লুকিয়ে থাকায় তিনি চলে যাচ্ছেন। ঘরে কিছু উপায় রয়েছে এমন আয়না রয়েছে যেখানে সে অ্যাড্রিয়েনের প্রতিক্রিয়া পর্যবেক্ষণ করতে পারে। যখন তিনি সিদ্ধান্ত নিলেন যে তিনি পর্যাপ্ত পরিমাণে রয়েছেন তখন তিনি কীটি সন্ধান করেন এবং বুঝতে পারেন যে তিনি কীটি হারিয়েছেন এবং এখন অ্যাড্রিয়নের সাথে যোগাযোগ করার কোনও উপায় ছাড়াই ঘরে আটকা পড়েছেন।   অভিনয়ে    কুইম গুতেরেস - অ্যাড্রেইন  ক্লারা লেগো - বেলান  মার্টিনা গার্সিয়া - ফ্যাবিয়ানা  মার্সেলা মার - ভেরানিকা  হুয়ান আলফোনসো ব্যাপটিস্টা - পুলিশ এজেন্ট  আলেকজান্দ্রা স্টুয়ার্ট - এমা  তথ্যসূত্র   বিষয়শ্রেণী:২০১১-এর চলচ্চিত্র বিষয়শ্রেণী:স্পেনীয় ভাষার চলচ্চিত্র বিষয়শ্রেণী:২০১১-এর রোমাঞ্চকর চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
180px |thumb|upright=1.5|হার্টব্লিড লোগো হার্টব্লিড এপ্রিল ২০১৪-এ উদঘাটিত একটি সফট্ওয়্যার ত্রুটি যা ইন্টারনেট ব্যবস্থার নিরাপত্তাকে মারাত্মক হুমকির মুখে ফেলে দেয়। এই ত্রুটি ওপেন সোর্স ক্রিপটোগ্রাফি লাইব্রেরি তথা ‘ওপেনএসএসএল’ নামীয় সফটওয়্যার-এর ত্রুটি, যা কি-না তথ্যপ্রযুক্তির ক্ষেত্রে নিরাপত্তর জন্য ব্যবহৃত হয়। ওপেনএসএসএল নামের সফটওয়্যারটি পৃথিবীর বেশীরভাগ তথ্যতীর্থে (ওয়েবসাইট) তথ্য আদান-প্রদানের নিরাপত্তার জন্য ব্যবহার করা হয়। যে ত্রুটি বা বাগটি উদঘাটিত হয়েছে তার সুযোগ নিয়ে অসাধু বিশেষজ্ঞরা ইন্টারনেট ব্যবস্থায় অজান্তে ঢুকে এবং তথ্য হাতিয়ে নিতে সক্ষম ছিল। এই ত্রুটি বা দুর্বলতাকে CVE-2014-0160 সংকেত দ্বারা চিহ্নিত করা হয়েছে। প্রোগ্রামিং ত্রুটির কারণে এই দুর্বলতা সৃষ্টি হয়েছে। দীর্ঘ কাল অনুদ্ঘাটিত থাকায় এই দুর্বলতার সুযোগ নিয়ে শব্দচাবি (পাসওয়ার্ড) সহ বিভিন্ন গুরুত্বপূর্ণ তথ্য হাতিয়ে নেয়া হয়েছে বলে আশঙ্কা করা হচ্ছে।   সমাধান  সফট্‌ওয়্যারের এই দুর্বলতা সারানো হয়েছে এবং সফট্‌ওয়্যারের শুদ্ধ প্রস্থ OpenSSL 1.0.1g ৭ এপিল ২০১৪ তারিখে অবমুক্ত করা হয়েছে। তবে যারা এখনো OpenSSL 1.0.1 (1.0.1f সহ) প্রস্থ ব্যবহার করছে তাদের কম্পিউটার ব্যবস্থা এখনো ঝুঁকিগ্রস্ত রয়ে গেছে। OpenSSL 1.0.1 প্রস্থটি ১৪ মার্চ ২০১২ তারিখে অবমুক্ত করা হয়েছিল।  তথ্যসূত্র  বহি:সংযোগ  বিষয়শ্রেণী:ইন্টারনেট নিরাপত্তা বিষয়শ্রেণী:সফটওয়্যার বাগ
ফেদেরিকো গোমেস হের্ত (, ; জন্ম: ৫ মার্চ ২০০৪; ফেদেরিকো হের্ত নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব আতলেতিকো তিগ্রে এবং আর্জেন্টিনা জাতীয় অনূর্ধ্ব-২০ দলের হয়ে গোলরক্ষক হিসেবে খেলেন।  ২০১৯ সালে, ফেদেরিকো আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।  প্রারম্ভিক জীবন ফেদেরিকো গোমেস হের্ত ২০০৪ সালের ৫ই মার্চ তারিখে আর্জেন্টিনার সান ইসিদ্রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফেদেরিকো আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালের ২৮শে নভেম্বর তারিখে তিনি ২০১৯ দক্ষিণ আমেরিকান অনূর্ধ্ব-১৫ চ্যাম্পিয়নশিপে উরুগুয়ে অনূর্ধ্ব-১৫ দলের বিরুদ্ধে ম্যাচে আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.worldfootball.net/report/u15-h-campeonato-sudamericano-2019-paraguay-gruppe-b-argentinien-uruguay/  ফেদেরিকো নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে ঘোষিত আর্জেন্টিনার ২১ সদস্যের চূড়ান্ত দলে স্থান পেয়েছেন।  তথ্যসূত্র  বহিঃসংযোগ        বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:ক্লাব আতলেতিকো তিগ্রের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:আকাদেমিকো ভিসেউ ফুটবল ক্লাবের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:সান ইসিদ্রোস (বুয়েনোস আইরেস) ফুটবলার
পাটিসাপটা একধরনের পিঠা যা বাংলাদেশ এবং ভারতের পশ্চিমবঙ্গ রাজ্যে জনপ্রিয়। এটি ময়দা, চালের গুড়ো, চিনি, দুধ, ক্ষীর, নারকেল ইত্যাদি দিয়ে তৈরী করা হয়। পাটিসাপটার পুর হিসেবে নারকেল এবং ক্ষীর - দুইই ব্যবহার করা হয়। বিভূতিভূষণ বন্দ্যোপাধ্যায় এর ছোটগল্প পুঁই মাচা-তে পাটিসাপটা পিঠার উল্লেখ আছে।    ইতিহাস  ষোল শতকের শেষের দিকে কবিকঙ্কন মুকুন্দরাম চক্রবর্তী রচিত চন্ডিকাব্যে এই পিঠার উল্লেখ পাওয়া যায়।   প্রস্তুত প্রণালী  ঝুনো নারকেল কুরো, গুড় বা চিনি অথবা ক্ষীর পাক করে পুর বানিয়ে নিতে হবে।  ময়দাতে দুধ, জল এবং একটু মিহি চালগুঁড়ো মিশিয়ে মন্ড পাকিয়ে গোল গোল লেচি করে নিতে হবে।  এবার লেচিগুলো ছোটো ছোটো গোল আকারে বেলে, অল্প পুর ভিতরে দিয়ে পাটির মত পাট করে নিতে হবে।  শেষ পাটে লবঙ্গ দিয়ে মুখ বন্ধ করে দিতে হবে। এখন একে পাট করা লম্বা আকারের দেখতে হবে।  এরপর একে ঘিয়ে ভেজে নিয়ে চিনির রসে কিছুক্ষণ ডুবিয়ে রাখতে হবে।   রস থেকে তোলবার পর পাটিসাপটা পরিবেশন করা যাবে।  তথ্যসূত্র  বিষয়শ্রেণী:মিষ্টি পিঠা বিষয়শ্রেণী:বাঙালি রন্ধনশৈলী বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাংলাদেশী রন্ধনশৈলী
ফয়সাল বিন বন্দর বিন আব্দুল আজিজ আল সৌদ (   ) (জন্ম ১৯৪৫ একজন সৌদি রাজকীয় যিনি ২০১৫ সাল থেকে রিয়াদের গভর্নর হিসেবে দায়িত্ব পালন করছেন।      প্রাথমিক জীবন এবং শিক্ষা  প্রিন্স ফয়সাল ১৯৪৫ সালে জন্মগ্রহণ করেন। তিনি যুবরাজ বন্দর বিন আব্দুল আজিজের বড় ছেলে। তার মা ওয়াসমিয়া বিনতে আব্দুল রহমান আল মুয়াম্মার। প্রিন্স ফয়সাল ১৯৬৯ সালে কিং সৌদ ইউনিভার্সিটিতে ইতিহাসে স্নাতক ডিগ্রি লাভ করেন   কর্মজীবন  ফয়সাল বিন বান্দর একজন সাবেক সামরিক কর্মকর্তা। ১৯৭০ সালে, তিনি  প্রতিরক্ষা মন্ত্রণালয়ের সংস্থা ও প্রশাসন বিভাগের পরিচালক হিসাবে দায়িত্ব পালন করেন। তিনি ১৯৭৪ সালে যোগাযোগ মন্ত্রণালয়ের প্রশিক্ষণ বিভাগের পরিচালক হিসেবে দায়িত্ব পালন শুরু তারপর তিনি ১৯৭৮ সালে আসির প্রদেশের সহকারী ডেপুটি গভর্নর নিযুক্ত হন যা তিনি ১৯৮১ সাল পর্যন্ত অধিষ্ঠিত ছিলেন ১৯৮১ সালের মে মাসে তাকে একই প্রদেশের ডেপুটি গভর্নর হিসাবে নামকরণ করা হয়েছিল তিনি মে ১৯৯২ থেকে ২৯ জানুয়ারী ২০১৫ পর্যন্ত আল-কাসিম প্রদেশের গভর্নর ছিলেন যখন তাকে রিয়াদ প্রদেশের গভর্নর হিসাবে নামকরণ করা হয়েছিল। তিনি রিয়াদ প্রদেশের গভর্নর হিসেবে তুর্কি বিন আবদুল্লাহর স্থলাভিষিক্ত হন। ফয়সাল বিন মিশাল আল সৌদ একই তারিখে আল কাসিম প্রদেশের গভর্নর হন।  ২০ এপ্রিল ২০১৬ এ তিনি মার্কিন প্রেসিডেন্ট বারাক ওবামাকে রিয়াদে স্বাগত জানানো প্রতিনিধি দলের নেতৃত্ব দিয়েছিলেন।[ তথ্যসূত্র প্রয়োজন ]   জোট  প্রিন্স ফয়সালকে বাদশাহ আবদুল্লাহর ঘনিষ্ঠ মনে করা হতো।   অন্যান্য পদ  ফয়সাল বিন বান্দর ২০০৭ সালে গঠিত হওয়ার পর থেকে আনুগত্য পরিষদের সদস্য   ব্যক্তিগত জীবন  ফয়সাল বিন বান্দর নওরা বিনতে মুহাম্মদ বিন সৌদ বিন আব্দুল রহমান এর সাথে বিবাহিত এবং তার চারটি সন্তান রয়েছে: মোহাম্মদ, বান্দর, সারা এবং মিশাইল। তার ছেলে মোহাম্মদ একজন সামরিক কর্মকর্তা এবং রয়্যাল সৌদি এয়ার ফোর্সে (RSAF) জেট পাইলট। আরেক ছেলে, বান্দর, জুন ২০১৭ সালে জেনারেল ইন্টেলিজেন্সের সহকারী প্রধান নিযুক্ত হন  ৮ এপ্রিল ২০২০ এ নিউ ইয়র্ক টাইমস জানিয়েছে যে ফয়সাল বিন বান্দর COVID-19 জটিলতায় নিবিড় পরিচর্যায় ছিলেন।   তথ্যসূত্র   বিষয়শ্রেণী:বাদশাহ সৌদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:২১শ শতাব্দীর সৌদি রাজনীতিবিদ বিষয়শ্রেণী:২০শ শতাব্দীর সৌদি রাজনীতিবিদ
অ্যাডাম জাম্পা (জন্ম: ৩১ মার্চ, ১৯৯২) নিউ সাউথ ওয়েলসের শেলহার্বার এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেটর দলের অন্যতম সদস্য তিনি। দলে তিনি মূলতঃ লেগ স্পিন বোলিং করে থাকেন। পাশাপাশি ডানহাতে ব্যাট করেন। ঘরোয়া ক্রিকেটে দক্ষিণ অস্ট্রেলিয়া, মেলবোর্ন স্টার্স ও রাইজিং পুনে সুপারজায়েন্টস দলের প্রতিনিধিত্ব করছেন। ২০১২-১৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে শেফিল্ড শিল্ডে কুইন্সল্যান্ডের বিপক্ষে অভিষেক ঘটে তার।  ৬ ফেব্রুয়ারি, ২০১৬ তারিখে চ্যাপেল-হেডলি ট্রফি সিরিজের দ্বিতীয় খেলায় নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ক্রিকেট অস্ট্রেলিয়া কর্তৃপক্ষ ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। স্টিভ স্মিথের নেতৃত্বাধীন দলে তিনিও অন্যতম সদস্য মনোনীত হন।   খেলোয়াড়ী জীবন   দিল্লি ৩/৪৬  ২০১৮-১৯ অস্ট্রেলিয়া ক্রিকেট দলের ভারত সফর এ দিল্লি একদিবসীয়তে তিনি ৩টি উইকেট নেন । তার একটি উইকেট রোহিত শর্মা-র। ম্যাচটি ছিল সিরিজ নির্ণায়ক। সিরিজে অস্ট্রেলিয়ার তৃতীয় জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যবধানে। তিনি ২০২১ খ্রিষ্টাব্দে বাংলাদেশের বিরুদ্ধে অস্ট্রেলিয়ায় টি২০ খেলায় ম‍্যান অব দ‍্যা ম‍্যাচ নির্বাচিত হন।   তথ্যসূত্র    আরও দেখুন   ব্র্যাড হজ  অস্ট্রেলিয়া জাতীয় ক্রিকেট দল  ২০১৬ আইসিসি বিশ্ব টুয়েন্টি২০   বহিঃসংযোগ       বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:পোলীয় বংশোদ্ভূত অস্ট্রেলীয় ব্যক্তি বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:রাইজিং পুণে সুপারজায়ান্টের ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:সানরাইজার্স হায়দ্রাবাদের ক্রিকেটার
রফিকুজ্জামান ভূঁইয়া বাংলাদেশের নোয়াখালী জেলার রাজনীতিবিদ ও নোয়াখালী-২ আসনের সাবেক সংসদ সদস্য।   প্রাথমিক জীবন  রফিকুজ্জামান ভূঁইয়া নোয়াখালী জেলায় জন্মগ্রহণ করেন।   রাজনৈতিক ও কর্মজীবন  রফিকুজ্জামান ভূঁইয়া বাংলাদেশ জাতীয়তাবাদী দলের প্রার্থী হিসেবে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য হয়েছিলেন।   তথ্যসূত্র   বিষয়শ্রেণী:নোয়াখালী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
দেওহাদি () ভারতের মহারাষ্ট্র রাজ্যের ভান্দ্রা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দেওহাদি শহরের জনসংখ্যা হল ৫৭৫৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে দেওহাদি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
সিট্রা ১৯৮০ ও ১৯৯০ দশকের শুরুতে ভারতে বাজারজাত ও বিক্রিত সচ্ছ  লেবু ও পাতিলেবুর স্বাদযুক্ত সোডা ছিল। পার্লে বিসলেরি সিট্রার মালিক ছিল। অন্যান্য পার্লের অনান্য ব্র্যান্ড থামস আপ, লিমকা, গোল্ড স্পট ও মাজার সাথে সিট্রাও ১৯৯৩ সালে কোকা-কোলার কাছে একটি চুক্তিতে বিক্রি হয়েছিল। বিক্রয়চুক্তির মূল্য $৪০ মিলিয়ন ডলার ছিল। মালিকানা বদলের সময় পার্লে বিসলারির ব্র্যান্ডগুলি একসঙ্গে ভারতের কোমল পানীয় ও বায়ুযুক্ত জল শিল্পের ৬০% বাজার দখলে ছিল৷  ব্র্যান্ডটি দক্ষিণ ভারতে শক্তিশালী ছিল। কোকের আন্তর্জাতিক ব্র্যান্ড, স্প্রাইটের বাজার সম্প্রসারণ ও বিক্রি বাড়াতে ২০০০ সাল নাগাদ সিট্রাকে পর্যায়ক্রমে বাজার থেকে অপসারণ করা হয়েছিল।   ১৯৯৮ সালে, কোক মার্কিন বাজারে সিট্রা নামে একটি নতুন পানীয় প্রবর্তন করে যা পরবর্তীতে ফ্যান্টা সাইট্রাস নামকরণ করা হয়। যদিও ব্র্যান্ডের নাম একই ছিল, তবে মার্কিন সিট্রার উপাদান ছিল মূল সিট্রা হতে সম্পূর্ণ ভিন্ন। আঙ্গুরের স্বাদের। ২০২১ সালের ফেব্রুয়ারীতে কোক মহারাষ্ট্র এবং গুজরাটের গ্রামীণ অঞ্চলে সিট্রা ব্র্যান্ডকে একটি পাইলট প্রকল্প হিসেবে পুনরায় বিক্রি শুরু করে। প্রকল্পটি ছিল মূল্য কৌশলের ভিত্তিতে যা অন্যান্য কোক এবং প্রতিযোগী ব্র্যান্ডের তুলনায় 20% সস্তা এবং ব্র্যান্ড পুনঃসুচনার মাধ্যমে ছোট আঞ্চলিক ব্র্যান্ডগুলির সাথে প্রতিযোগিতা করার উদ্দেশ্যে।   তথ্যসূত্র   বিষয়শ্রেণী:কোকা-কোলা মার্কা বিষয়শ্রেণী:ভারতীয় পানীয় মার্কা বিষয়শ্রেণী:লেবু বা পাতিলেবুর স্বাদযুক্ত পানীয় সোডার জল বিষয়শ্রেণী:কোমল পানীয়
পিতা মাতার আমানত  ২০০৮ সালের বাংলাদেশী পারিবারিক নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না, পিতা মাতার আমানত চিত্রনায়ক মান্না প্রযোজিত ৮ম চলচ্চিত্র। এটি পরিচালনা করেছেন এফ আই মানিক। শ্রেষ্ঠাংশে অভিনয় করেছেন মান্না, পূর্ণিমা, অপু বিশ্বাস, রাজ্জাক, কবরী, সাদেক বাচ্চু, , শিবা শানু সহ আরও অনেকে। পিতা মাতার আমানত চিত্রনায়ক মান্না প্রযোজিত ৮ম চলচ্চিত্র।  চলচ্চিত্রটি ২০০৮ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।  কাহিনি সংক্ষেপ  কুশীলব মান্না  পূর্ণিমা  অপু বিশ্বাস  রাজ্জাক  কবরী  সাদেক বাচ্চু  ড্যানি সিডাক শিবা শানু  জামিলুর রহমান শাখা  জ্যাকি আলমগীর  সঙ্গীত পিতা মাতার আমানত চলচ্চিত্রের গান রচনা করেছেন মোহাম্মদ রফিকুজ্জামান সুর ও সঙ্গীতায়োজন করেছেন ইমন সাহা এবং গানে কণ্ঠ দিয়েছেন কুমার বিশ্বজিৎ, ডলি সায়ন্তনী, এস আই টুটুল।   তথ্যসূত্র   বহিঃসংযোগ       বাংলাদেশ ফিল্ম আর্কাইভ  বিষয়শ্রেণী:২০০৮-এর চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র